
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa un Meža likuma 44.panta ceturtās daļas 5.punkts. Civillikuma 853.pants.
Ņemot vērā tirgus situāciju, valsts nekustamo īpašumu Ogres novadā, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi nekustamos īpašumus saglabāt valsts īpašumā, ar valsts akciju sabiedrības „Valsts nekustamie īpašumi” (turpmāk - VNĪ) Īpašumu izvērtēšanas komisijas lēmumu nolemts ierosināt rīkojuma projektā iekļauto nekustamo īpašumu Ogres novadā atsavināšanu.
 
1.2. Mērķis
Mērķa apraksts
Projekts paredz, ievērojot Atsavināšanas likumā un Meža likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” pārdot izsolē četrus valsts nekustamos īpašumus Ogres novadā, kas nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
I. Izstrādātā rīkojuma projekta 1.punkts paredz Atsavināšanas likumā noteiktajā kārtībā atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē  valsts  nekustamo īpašumu (nekustamā īpašuma  kadastra Nr.7401 005 0956) – trīs zemes vienības (zemes vienības kadastra apzīmējumi 7401 005 0956, 7401 005 0957, 7401 005 1470) 0.4884 ha kopplatībā un būves (būvju kadastra apzīmējumi 7401 005 0956 001, 7401 005 0956 004, 7401 005 0956 005, 7401 005 1156 001, 7401 005 1156 002 un 7401 005 1156 006), kas ierakstīts zemesgrāmatā uz valsts vārda Finanšu ministrijas personā Ogres pilsētas zemesgrāmatas nodalījumā Nr.100000470304, kopā ar būvēm (būvju kadastra apzīmējumi 7401 005 0956 008, 7401 005 1156 003, 7401 005 1156 004 un 7401 005 1470 001) - Jāņa Čakstes prospektā 4, Ogrē, Ogres novadā; Jāņa Čakstes prospektā 4A, Ogrē, Ogres novadā (turpmāk - Nekustamais īpašums Jāņa Čakstes prospektā).

Nekustamais īpašums Jāņa Čakstes prospektā izveidots nekustamā īpašuma (nekustamā īpašuma kadastra Nr. 7401 005 0956) Jāņa Čakstes prospektā 4 k-6, Ogrē, Ogres novadā; Jāņa Čakstes prospektā 4, Ogrē, Ogres novadā, sadales rezultātā, ar mērķi no nekustamā īpašuma atdalīt tā sastāvā esošo meža zemi.
Minētā nekustamā īpašuma sadales rezultātā tika izveidoti vēl šādi patstāvīgi nekustamie īpašumi:

1) nekustamais īpašums (nekustamā īpašuma kadastra Nr. 74010051464) – zemes vienība (zemes vienības kadastra apzīmējums 74010051157) 0, 7625 ha platībā un  būve (būves kadastra apzīmējums 74010051157002) – “Saulstaru iela 2”, Ogrē, Ogres novadā (pamatojoties uz Ministru kabineta 2024. gada 9. jūlija rīkojumu Nr. 553”Par valsts nekustamo īpašumu Ogrē, Ogres novadā, nodošanu Ogres novada pašvaldības īpašumā” [1] tiks nodots Ogres novada pašvaldības īpašumā bez atlīdzības);

2) nekustamais īpašums (nekustamā īpašuma kadastra Nr. 74010051477) – zemes vienība (zemes vienības kadastra apzīmējums 74010051469) 0.1820 ha platībā  - Saulstaru ielā 1, Ogrē, Ogres novadā.

Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem Nekustamā īpašuma Jāņa Čakstes prospektā sastāvā reģistrētas šādas zemes vienības un būves:

1)  Zemes vienība (zemes vienības kadastra apzīmējums 7401 005 0956) 0. 1931 ha platībā.
Saskaņā ar NĪVKIS zemes vienības kadastrālā vērtība uz 01.01.2024. noteikta 9616 euro. Zemes vienībai noteiktais lietošanas veids: “zeme zem ēkām” – 0.1931 ha, zemes vienībai noteiktais lietošanas mērķis – “ārstniecības, veselības un sociālās aprūpes iestāžu apbūve” -  0.1931 ha.

Uz zemes vienības atrodas šādas būves:
- Būve (būves kadastra apzīmējums 7401 005 0956 001) -  administratīvā ēka ar kopējo platību 168.3 m2; kadastrālā vērtība uz 01.01.2024. noteikta 21 211 euro.
- Būve (būves kadastra apzīmējums 7401 005 0956 004) - garāža ar kopējo platību 127 m2, kadastrālā vērtība uz 01.01.2024. noteikta 6505 euro.
- Būve (būves kadastra apzīmējums 7401 005 0956 005) -saimniecības ēka ar kopējo platību 635.2 m2, kadastrālā vērtība uz 01.01.2024. noteikta 36062 euro.
Zemes vienībai un būvēm saskaņā ar NĪVKIS noteikta adrese Jāņa Čakstes prospekts 4, Ogre, Ogres novads.
Vēl uz zemes vienības atrodas zemesgrāmatā nereģistrēta inženierbūve (būves kadastra apzīmējums 7401 005 0956 008) – grodu aka, kas atrodas Finanšu ministrijas tiesiskajā valdījumā un bilancē.

2) Zemes vienība (zemes vienības kadastra apzīmējums 7401 005 0957) 0.0534 ha platībā, bez adreses Ogrē, Ogres novadā. Saskaņā ar NĪVKIS zemes vienības kadastrālā vērtība uz 01.01.2024. noteikta 2659 euro Zemes vienībai noteiktais lietošanas veids: “Pārējās zemes” – 0.0534 ha; zemes vienībai noteiktais lietošanas mērķis: “ārstniecības, veselības un sociālās aprūpes iestāžu apbūve” -  0.0534  ha.
Zemes vienība ir neapbūvēta.

3) Zemes vienība (zemes vienības kadastra apzīmējums 7401 005 1470) 0.2419 ha platībā.
Saskaņā ar  NĪVKIS zemes vienības kadastrālā vērtība uz 16.01.2024. noteikta 8071  euro. Zemes vienībai noteiktie lietošanas veidi: “zemes zem ēkām” – 0.0336 ha; “zemes zem ceļiem” - 0.1075 ha;  “pārējās zemes” – 0.1008 ha;  zemes vienībai noteiktais lietošanas mērķis – “pārējo sabiedriskās nozīmes objektu apbūve”0.2419 ha.
Zemes vienībai NĪVKIS reģistrēti šādi apgrūtinājumi:
- ekspluatācijas aizsargjoslas teritorija gar pašteces kanalizācijas vadu     0.0703 ha;
- ekspluatācijas aizsargjoslas teritorija gar elektrisko tīklu kabeļu līniju     0.0185 ha; 0.0056 ha; 0.0033 ha; 0.0058 ha;
- ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem     0.0037 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju   0.0002 ha;
- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0.0104 ha;
- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam          0.0119 ha;
- vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās   0.1085 ha;
-ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0.0485 ha.

Uz zemes vienības atrodas šādas būves:
- Būve (būves kadastra apzīmējums 7401 005 1156 006) -  katlu māja ar kopējo platību 361.4 m2; kadastrālā vērtība uz 16.01.2024 noteikta 13 191 euro;
- Būve (būves kadastra apzīmējums 7401 005 1156 001) -  asfaltēts ceļš ar kopējoplatību 1306.9 m2, kadastrālā vērtība uz 13.02.2024. noteikta 0 euro;
- Būve (būves kadastra apzīmējums 7401 005 1156 002) -  ķieģeļu dūmenis ar kopējo platību 18.6 m2, kadastrālā vērtība uz 13.02.2024. noteikta 0 euro.

Zemes vienībai un būvēm saskaņā ar NĪVKIS noteikta adrese Jāņa Čakstes prospekts 4A, Ogre, Ogres novads.
Vēl uz zemes vienības atrodas trīs  zemesgrāmatā nereģistrētas inženierbūves, kas atrodas Finanšu ministrijas tiesiskajā valdījumā un bilancē: “mūra atbalsta siena AS-1” (būves kadastra apzīmējums 7401 005 1156 003); “mūra atbalsta siena AS-2” ( būves kadastra apzīmējums 7401 005 1156 004) un būve (būves kadastra apzīmējums 7401 005 1470 001) – “noliktavas, rezervuāri, bunkuri un silosi”.
Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar nekustamā īpašuma Jāņa Čakstes prospektā, pārdot arī uz nekustamā īpašuma sastāvā esošajām zemes vienībām (zemes vienību kadastra apzīmējumi 7401 005 1470 un 7401 005 0956) Finanšu ministrijas tiesiskajā valdījumā esošās inženierbūves (būvju kadastra apzīmējumi 7401 005 1470 001, 7401 005 1157 003, 7401 005 1156 003, 7401 005 1156 004 un 7401 005 0956 008 ), kas ir nesaraujami saistītas ar nekustamo īpašumu Jāņa Čakstes prospektā un tiks atsavinātas kopā ar galveno lietu. Minētā informācija tiks iekļauta arī nekustamā īpašuma Jāņa Čakstes prospektā izsoles noteikumos.
 Visa valsts nekustamā īpašuma Jāņa Čakstes prospektā kadastrālā vērtība noteikta 106451 euro.
Saskaņā ar ierakstu Ogres pilsētas zemesgrāmatas nodalījumā Nr.100000470304 valsts nekustamajam īpašumam noteikts apgrūtinājums -  gājēju ceļš – servitūts (bez platības).  

Zemes vienības ar kadastra apzīmējumiem 7401 005 0956 , 7401 005 0957 un 7401 005 1470 robežojas ar koplietošanas ielu – Jāņa Čakstes prospektu.
Zemes vienībai ar kadastra apzīmējumu 7401 005 1470 iespējama tieša piekļuve arī no Saulstaru ielas.

Ogres novada pašvaldība ar 31.05.2024. vēstuli Nr. 2-5.1/1471 papildus informē, ka:
- pašvaldības 2012. gada 21. jūnija saistošo noteikumu Nr. 16/2012 "Ogres novada teritorijas plānojuma grafiskā daļa un teritorijas izmantošanas un apbūves noteikumi" 7. pielikumu "Ogres novada teritorijas atļautās un plānotās izmantošanas kartes" Zemes vienībai ar kadastra apzīmējumu 7401 005 0956 un Zemes vienībai ar kadastra apzīmējumu 7401 005 1470  noteikta funkcionālā zona Publiskās apbūves teritorija (PA). Atļautie izmantošanas veidi un apbūves parametri minētajai funkcionālajai zonai noteikti SN16/2012 221. punktā.
Atbilstoši SN16/2012 Grafiskajai daļai Zemes vienība ar kadastra apzīmējumu 7401 005 0957 atrodas funkcionālajā zonā Tehniskās apbūves teritorija (T). Atļautos izmantošanas veidus un apbūves parametrus minētajai funkcionālajai zonai nosaka SN16/2012 224. punkts;
- pašvaldība vēl nav veikusi degradēto teritoriju izpēti saskaņā ar Zemes pārvaldības likumu. Zemes vienībām nav noteikts degradētās teritorijas statuss;
- zemes vienībai ar kadastra apzīmējumu 7401 005 0956 un zemes vienībai ar kadastra apzīmējumu 7401 005 1470 noteikts apgrūtinājums – valsts nozīmes arhitektūras pieminekļa – sanatorijas “Saulstari” (valsts aizsardzības Nr. 2888) aizsargjosla (aizsardzības zona).
Aprobežojumus minētajā aizsargjoslā nosaka Aizsargjoslu likuma 35. un 38. pants; 
- zemes vienības ar kadastra apzīmējumu 7401 005 0957 daļai noteikts apgrūtinājums – Ogres upes aizsargjosla. Aprobežojumi šajā aizsargjoslā noteikti Aizsargjoslu likuma 35. un 37. pantā.
Atbilstoši Nacionālās kultūras mantojuma pārvaldes (turpmāk - Pārvalde) sniegtajai informācijai (Pārvaldes 20.09.2021.vēstule Nr. 8-11/4808) valsts nekustamā īpašuma sastāvā esošās zemes vienības daļēji atrodas valsts nozīmes arhitektūras pieminekļa “Sanatorija “Saulstari”” (valsts aizsardzības Nr. 2888) aizsardzības zonā.
Nekustamais īpašums daļēji atrodas valsts nozīmes kultūras pieminekļa aizsardzības zonā, taču tas nav iekļauts Valsts aizsargājamo kultūras pieminekļu sarakstā kā atsevišķs kultūras piemineklis, uz minētā nekustamā īpašuma atsavināšanu nav attiecināms likuma “Par kultūras pieminekļu aizsardzību” 8. panta tiesiskais regulējums, kā arī nav piemērojami citi atsavināšanas nosacījumi.
Pārvalde vērš uzmanību, ka kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums „Par kultūras pieminekļu aizsardzību” un Ministru kabineta 2021. gada 26. oktobra noteikumi Nr. 720 “Kultūras pieminekļu uzskaites, aizsardzības, izmantošanas un restaurācijas noteikumi”.

Nekustamā īpašuma ieguvējam, izmantojot valsts nekustamo īpašumu, būs saistoši tiesību akti, kas regulē augstākminētā kultūras pieminekļa aizsardzību, kura teritorijā nekustamais īpašums atrodas, Civillikums un citi normatīvie akti, kas regulē ceļa servitūta izlietošanas tiesības. Minētā informācija tiks iekļauta arī nekustamā īpašuma atsavināšanas izsoles noteikumos.

Spēkā esošie līgumi:
1) starp valsts akciju sabiedrību “Valsts nekustamie īpašumi” (turpmāk- VNĪ) un sabiedrību ar ierobežotu atbildību  “Bliss SK” 11.06.2019. noslēgts telpu nomas līgums Nr. IEN/2019/1647  ar 23.08.2019. augusta vienošanos par grozījumiem pie līguma (IEN/2019/1647-1) par valsts nekustamā īpašuma sastāvā esošās būves – garāžas ar kadastra apzīmējumu 7401 005 0956 004  telpu grupas 7401 005 0956 004 004, 1.stāva telpu Nr.1, Nr.2, Nr.3, Nr.4 ar kopējo platību 127.50  kv.m. nomu auto servisa vajadzībām.  Līguma termiņš:16.05.2031.
2) starp VNĪ un SIA “Bliss SK” 16.01.2020. noslēgts reklāmas/izkārtnes laukuma nomas līgums Nr.IEN/2020/2 par reklāmas izkārtnes ar izmēriem 5x0,95m, (kopējais laukums 4,5 kv.m.) izvietošanu pie nekustamā īpašuma ēkas ar kadastra apzīmējumu 7401 005 0956 004. Līguma termiņš: 16.05.2031.

Ņemot vērā, ka noslēgtie nomas līgumi nav ierakstīti zemesgrāmatā, ievērojot Civillikuma 2126.pantā noteikto (ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām) un 2174.pantā noteikto (kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.)), pēc nekustamā īpašuma atsavināšanas, nomas līgumi jaunajam ieguvējam nebūs saistoši.
Noslēgtie telpu nomas līgumi tiks turpināti līdz attiecīgā līgumā noteiktajam termiņam un ne ilgāk kā līdz nekustamā īpašuma atsavināšanai.
Savukārt nomnieki saskaņā ar līgumos paredzētajiem nosacījumiem, tiks brīdināti, ka valsts nekustamais īpašums tiek atsavināts un nomas attiecības ar VNĪ netiks turpinātas. Atbilstoši noslēgto nomas līgumu nosacījumiem, nomniekiem nav atlīdzināmu ieguldījumu valsts nekustamajā īpašumā, līdz ar to esošie nomnieki un jaunais valsts nekustamā īpašuma ieguvējs varēs izlemt par nomas attiecību turpināšanu.


[1] https://likumi.lv/ta/id/353549-par-valsts-nekustamo-ipasumu-ogre-ogres-novada-nodosanu-ogres-novada-pasvaldibas-ipasuma

II. Izstrādātais rīkojuma projekta 2.punkts paredz Atsavināšanas likuma noteiktajā kārtībā un ievērojot Meža likumā noteiktos kritērijus attiecībā uz meža zemes atsavināšanu atļaut VNĪ pārdot izsolē šādus valsts nekustamos īpašumus, kuru sastāvā ir reģistrētā valsts meža zeme:

1. Nekustamo īpašumu (nekustamā īpašuma  kadastra Nr. 7401 005 1477) – zemes vienību (zemes vienības kadastra apzīmējums 7401 005 1469)  0.1820 ha platībā, tai skaitā meža zemi 0.1806 ha platībā, Saulstaru ielā 1, Ogrē, Ogres novadā, kas ierakstīts zemesgrāmatā uz valsts vārda Finanšu ministrijas personā Ogres pilsētas zemesgrāmatas nodalījumā Nr.100000819256 (turpmāk – Nekustamais īpašums Saulstaru ielā 1).

Nekustamais īpašums Saulstaru ielā 1 izveidots nekustamā īpašuma (nekustamā īpašuma kadastra Nr. 7401 005 0956) Jāņa Čakstes prospektā 4 k-6, Ogrē, Ogres novadā; Jāņa Čakstes prospektā 4, Ogrē, Ogres novadā, sadales rezultātā, sadalot zemes vienību ar kadastra apzīmējumu 7401 005 1156 ,  ar mērķi no nekustamā īpašuma atdalīt tā sastāvā esošo meža zemi.

Atbilstoši NĪVKIS datiem Nekustamā īpašuma Saulstaru ielā 1 sastāvā esošai zemes
vienībai noteikts lietošanas mērķis: “neapgūta sabiedriskas nozīmes objektu apbūves zeme”  0.1820 ha. Zemes vienībai noteiktie lietošanas veidi: “mežs”, 0.1806 ha;
“zeme zem ceļiem” 0.0014 ha.
Zemes vienībai NĪVKIS reģistrēti šādi apgrūtinājumi:
- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0.0006 ha;
- ekspluatācijas aizsargjoslas teritorija gar elektrisko tīklu gaisvadu līniju ar nominālo spriegumu līdz 1 kilovoltam, ja tā šķērso meža teritoriju, 0.0115 ha; 0.0566 ha;
- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0.0170 ha;
vides un dabas resursu aizsardzības aizsargjoslas(aizsardzības zonas) teritorija ap kultūras pieminekli pilsētās, 0.0474 ha;
- ekspluatācijas aizsargjoslas teritorija ap elektrisko tīklu sadales iekārtu, 0.0005 ha;
- ekspluatācijas aizsargjoslas teritorija gar pašteces kanalizācijas vadu, 0.0495 ha;
- ekspluatācijas aizsargjoslas teritorija gar elektrisko tīklu kabeļu līniju, ja tā šķērso meža teritoriju, 0.0689 ha.

Saskaņā ar NĪVKIS Nekustamā īpašuma Saulstaru ielā 1 kadastrālā vērtība uz 16.01.2024. noteikta 4728 euro. Nekustamā īpašuma sastāvā ietilpstošās mežaudzes vērtība saskaņā ar Valsts meža dienesta izziņu par meža un meža zemes novērtējumu zemes kadastrālās vērtības un mežaudzes vērtības noteikšanai 2024. gadā noteikta 449 euro.

Ogres novada pašvaldība ar 02.05.2024. vēstuli Nr. 2-5.1/1149 informē, ka:
 1) pašvaldība vēl nav veikusi degradēto teritoriju izpēti saskaņā ar Zemes pārvaldības likumu, vienlaikus informējot, ka zemes vienībai nav noteikts degradētās teritorijas statuss;
2) saskaņā ar pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas plānojuma grafiskā daļa un teritorijas izmantošanas un apbūves noteikumi” (turpmāk – SN16/2012) 7. pielikumu “Ogres novada teritorijas atļautās un plānotās izmantošanas kartes” Zemes vienībai noteikta funkcionālā zona Publiskās apbūves teritorija (PA). Atļautie izmantošanas veidi un apbūves parametri minētajai funkcionālajai apakšzonai noteikti SN16/2012 221.punktā;
3) zemes vienībai noteikts apgrūtinājums – valsts nozīmes arhitektūras pieminekļa sanatorija “Saulstari” (valsts aizsardzības Nr.2888) aizsargjosla (aizsardzības zona). Aprobežojumus minētajā aizsargjoslā nosaka Aizsargjoslu likuma 35. un 38.pants;
4) zemes vienībai nodrošināta piekļūšana no Jāņa Čakstes prospekta un Saulstaru ielas.
5) Zemes vienība nav starpgabals, jo tai ir nodrošināta piekļuve no koplietošanas ielas. Zemes vienības platība ir lielāka par pašvaldības apstiprinātajos apbūves noteikumos paredzēto minimālo apbūves gabala platību un Zemes vienības konfigurācija pieļauj tās izmantošanu apbūvei.

Nekustamais īpašums Saulstaru ielā 1 nav iznomāts.

2. Nekustamo īpašumu (nekustamā īpašuma kadastra Nr.7401 005 1393) - zemes vienību (zemes vienības kadastra apzīmējums 74010051466) 1.3853 ha platībā, tai skaitā meža zemi 0.9232 ha platībā un būves (būvju kadastra apzīmējumi 7401 003 0090 001, 7401 003 0090 002, 7401 003 0090 008, 7401 003 0090 009, 7401 005 1393 003 un 7401 005 1393 004)- Saulstaru ielā 4, Ogrē, Ogres novadā,  kas ierakstīts zemesgrāmatā uz valsts vārda Finanšu ministrijas personā Ogres pilsētas zemesgrāmatas nodalījumā Nr. 100000470313, kopā ar uz zemes vienības esošajām Finanšu ministrijas tiesiskajā valdījumā esošajām būvēm (būvju kadastra apzīmējumi 7401 005 1086 001, 7401 005 1393 002, 7401 005 1466 001 un 7401 005 1466 002) - Saulstaru ielā 4, Ogrē, Ogres novadā (turpmāk – Nekustamais īpašums Saulstaru ielā 4).

Nekustamais īpašums Saulstaru ielā 4 izveidots nekustamā īpašuma (nekustamā īpašuma kadastra Nr. 7401 005 1393) Saulstaru ielā 2/4, Ogrē, Ogres novadā, sastāvā esošās zemes vienības ar kadastra apzīmējumu 7401 005 1086 sadales rezultātā, ar mērķi no nekustamā īpašuma atdalīt tā sastāvā esošo meža zemi.
Minētā nekustamā īpašuma sadales rezultātā tika izveidoti šādi patstāvīgi nekustamie īpašumi:
1) nekustamais īpašums Saulstaru ielā 4;
2) nekustamais īpašums (nekustamā īpašuma kadastra Nr. 7401 005 1479) – zemes vienība (zemes vienības kadastra apzīmējums 77401 005 1467) 0.4716 ha platībā  - Sporta ielā 3, Ogrē, Ogres novadā;
Zemes vienība ar kadastra apzīmējumu 7401 005 1086 ir dzēsta no NĪVKIS un Ogres pilsētas zemesgrāmatas.

Nekustamā īpašuma Saulstaru ielā 4 sastāvs:
1.zemes vienība (zemes vienības kadastra apzīmējums 7401 005 1466) ar kopējo platību 1.3853 ha; zemes vienībai noteiktais lietošanas mērķis – “ārstniecības, veselības un sociālās aprūpes iestāžu apbūve” -1.3853 ha; zemes vienībai  noteiktie lietošanas veidi: "mežs" – 0.9232 ha, "zeme zem ēkām" – 0.1523 ha, "zeme zem ceļiem" – 0.1197 ha, "pārējās zemes" – 0.1901 ha; kadastrālā vērtība uz 27.02.2024. noteikta 48 761  euro.

2. Nekustamā īpašuma Saulstaru ielā 4, sastāvā esošās zemesgrāmatā reģistrētās būves:
1) būve (būves kadastra apzīmējums 7401 003 0090 001) - sanatorija 1631.8 m2 platībā;  kadastrālā vērtība uz 01.01.2024. noteikta  52 678 euro;

2) būve (būves kadastra apzīmējums 7401 003 0090 002)-  saimniecības ēka 156.3 m2 platībā; kadastrālā vērtība uz 01.01.2024. noteikta 6071 euro;

3) būve (būves kadastra apzīmējums 7401 003 0090 008)-  guļamkorpuss 269.1 m2 platībā; kadastrālā vērtība uz 01.01.2024. noteikta 35897 euro;

4) būve (būves kadastra apzīmējums 7401 003 0090 009) - garāža 156.2 m2 platībā;  kadastrālā vērtība uz 01.01.2024. noteikta 7001 euro;

5) būve (būves kadastra apzīmējums 7401 005 1393 003)- ceļš, laukumi, ietves, kāpnes ar cieto segumu 1044.1 m2 platībā; kadastrālā vērtība uz 13.02.2024. noteikta 0 euro;

6) būve (būves kadastra apzīmējums 7401 005 1393 004)- asfaltēts laukums 77.7 m2 platībā; kadastrālā vērtība uz 13.02.2024. noteikta 0 euro.

Vēl uz zemes vienības atrodas zemesgrāmatā nereģistrētas četras inženierbūves, kas atrodas Finanšu ministrijas tiesiskajā valdījumā un bilancē: inženierbūve (būves kadastra apzīmējums  7401 005 1086 001) – “žogs ar vārtiem” 17.7 m2 platībā; inženierbūve (būves kadastra apzīmējums 7401 005 1393 002) -  “metāla sieta žogs metāla stabos ar metāla vārtiem” 179 m2, būve (būves kadastra apzīmējums 7401 005 1466 001)  - “nojume” 5.2 m2 platībā; būve (būves kadastra apzīmējums 7401 005 1466 002) – “nojume” 8.4 m2 platībā.

Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar valsts nekustamo īpašumu, pārdot arī uz zemes vienības Finanšu ministrijas tiesiskajā valdījumā esošās inženierbūves, kas ir nesaraujami saistītas ar nekustamo īpašumu un tiks atsavinātas kopā ar galveno lietu. Minētā informācija tiks iekļauta arī nekustamā īpašuma izsoles noteikumos.

Atbilstoši informācijai no NĪVKIS  Nekustamā īpašuma Saulstaru ielā 4 novērtējums kadastrā  noteikts 151 328 euro,  zemes vienības kadastrālā vērtība uz 27.02.2024. noteikta 48 761 euro, būvju kadastrālā vērtība 102 567 euro. Nekustamā īpašuma sastāvā ietilpstošās mežaudzes vērtība saskaņā ar Valsts meža dienesta izziņu par meža un meža zemes novērtējumu zemes kadastrālās vērtības un mežaudzes vērtības noteikšanai 2024. gadā noteikta 2907 euro.

Saskaņā ar ierakstiem NĪVKIS nekustamajam īpašumam Saulstaru ielā 4 ir reģistrēti šādi apgrūtinājumi:
Zemes vienībai:
- ekspluatācijas aizsargjoslas teritorija gar elektrisko tīklu kabeļu līniju, platība 0.0098 ha; 0.0018 ha; 0.0018 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, platība 0.0018 ha; 0.0045 ha;
- ekspluatācijas aizsargjoslas teritorija gar pašteces kanalizācijas vadu, platība 0.0364 ha;
- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, platība 0.0056 ha; 0.0141 ha; 0.0016 ha;
- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, platība 0.0553 ha; 0.0663 ha;
- vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās, platība 1.3853 ha;
- ekspluatācijas aizsargjoslas teritorija ap elektrisko tīklu sadales iekārtu, platība 0.0013 ha; 0.0000 ha; 0.0007 ha.

Būvei ar kadastra apzīmējumu 7401 003 0090 001 – “sanatorija” noteikts apgrūtinājums -  valsts nozīmes kultūras pieminekļa teritorija un objekti.

 Ogres pilsētas zemesgrāmatas nodalījumā Nr. 100000470313  valsts nekustamajam īpašumam noteikti šādi  apgrūtinājumi:
- piebraucamais ceļš slimnīcas galvenajam korpusam 50 m garš un 6 m plats par labu nekustamajam īpašumam Jāņa Čakstes prospektā Nr. 6;
- atzīme - valsts nozīmes kultūras pieminekļa teritorija un objekti;
- atzīme - vides un dabas resursu aizsardzības aizsargjoslas (aizsardzības zonas) teritorija ap kultūras -pieminekli pilsētās, platība 1.3853 ha.

Nacionālā kultūras mantojuma pārvalde (turpmāk- Pārvalde) ar 22.07.2021. vēstuli Nr.06-01/3880 ir informējusi, ka ēka ar kadastra apzīmējumu 7401 003 0090 001 ir valsts nozīmes arhitektūras piemineklis „Sanatorija "Saulstari"" (valsts aizsardzības Nr. 2888). Savukārt gandrīz visa arhitektūras pieminekli ietverošā īpašuma teritorija iekļaujas 100 m aizsardzības zonā ap minēto pieminekli.
Sanatorija “Saulstari” (tolaik kooperatīvo un sabiedrisko organizāciju darbinieku atpūtas nams) celta 1928. gadā pēc arhitekta K. Bikšes projekta funkcionālisma stilā. Tās sarežģītais apjomu kārtojums harmoniski iekļaujas apkārtējās vides stāvajā reljefā. Vienlaikus ar sanatorijas ēkas celtniecību tai apkārt dabiskā skujkoku audzē veidots skaists parks, izveidojot terases  teritorijas dienvidu nogāzē, kur iekārtotas pastaigu un atpūtas vietas pacientiem. Īpašumā  joprojām atrodas tā laika parka plānojuma un labiekārtojuma elementi - dekoratīvo stādījumu kopas, celiņu sistēmas, kāpnes, atbalsta sienas u.c.

Saskaņā ar likuma "Par kultūras pieminekļu aizsardzību" 8. panta trešo daļu valsts un reģiona nozīmes kultūras pieminekli var atsavināt, ja par šādu nodomu īpašnieks ir paziņojis Nacionālajai kultūras mantojuma pārvaldei, bet attiecībā uz vietējās nozīmes kultūras pieminekli — pašvaldībai un ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu.
VNĪ ar 29.10.2021.vēstuli Nr. 4/2-7/10759 ir informējusi Nacionālā kultūras mantojuma pārvaldi par nodomu atsavināt valsts nekustamo īpašumu, kura sastāvā esošā ēka ar kadastra apzīmējumu 7401 003 0090 001 ir valsts nozīmes arhitektūras piemineklis „Sanatorija "Saulstari"" (valsts aizsardzības Nr. 2888), vienlaikus lūdzot Nacionālā kultūras mantojuma pārvaldei sagatavot un iesniegt VNĪ nekustamā īpašuma Saulstaru ielā 2/4, Ogrē, Ogres novadā, izmantošanas un saglabāšanas norādījumus, lai varētu pilnvērtīgi sagatavotu izsoles noteikumus un nekustamā īpašuma ieguvējam nodrošinātu pilnu informāciju par valsts nekustamo īpašumu.
Atbilstoši “Par kultūras pieminekļu aizsardzību" 8.panta trešajai daļai valsts  nozīmes kultūras pieminekli var atsavināt, ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu, kas saskaņā ar minētā likuma 5. pantu tiek izdoti vispārīgā administratīvā akta formā. Latvijas vēstnesī ir publicēts 13.04.2023. Nacionālās kultūras mantojuma pārvaldes vispārīgais administratīvais akts Nr. 14.5-07/2573 “Valsts nozīmes arhitektūras pieminekļu izmantošanas un saglabāšanas norādījumi” https://likumi.lv/ta/id/341129-valsts-nozimes-arhitekturas-piemineklu-izmantosanas-un-saglabasanas-noradijumi

Ogres novada pašvaldība ar 15.05.2024. vēstuli Nr.  2-5.1/1311 informē, ka:
- saskaņā ar pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas plānojuma grafiskā daļa un teritorijas izmantošanas un apbūves noteikumi”  (turpmāk – SN16/2012) 7. pielikumu “Ogres novada teritorijas atļautās un plānotās izmantošanas kartes”  (turpmāk – Grafiskā daļa) Nekustamajam īpašumam noteikta funkcionālā zona Publiskās apbūves teritorija (P). Atļautie izmantošanas veidi un apbūves parametri minētajai funkcionālajai zonai noteikti SN16/2012 221. punktā;
- pašvaldība vēl nav veikusi degradēto teritoriju izpēti saskaņā ar Zemes pārvaldības likumu. Zemes vienībai nav noteikts degradētās teritorijas statuss;
- atbilstoši SN16/2012 Grafiskajai daļai Zemes vienība robežojas ar Sporta ielu. Piekļuve nodrošināta arī no Saulstaru ielas.

Starp VNĪ un SIA “Evors Group” 28.11.2022. noslēgts telpu nomas līgums  IEN/2022/1950 ar 28.09.2023. līguma grozījumiem Nr. IEN/2022/1950-1, par valsts nekustamā īpašuma Saulstaru ielā 4, ēkas ar kadastra apzīmējumu 74010030090001 otrā stāva telpas Nr. 28 daļu ar kopējo platību 1 m2 un daļu no ēkas jumta antenu un komunikācijas skapja izvietošanas vajadzībām. Līguma termiņš: 28.11.2026. Saskaņā nomas līguma 8.6.apakšpunktu iznomātājam ir tiesības vienpusēji izbeigt Līgumu, neatlīdzinot nomnieka zaudējumus, kas saistīti ar Līguma pirmstermiņa izbeigšanu, vismaz 30 (trīsdesmit) dienas iepriekš rakstiski paziņojot nomniekam.
Ņemot vērā, ka noslēgtais nomas līgums nav ierakstīts zemesgrāmatā, ievērojot Civillikuma 2126.pantā noteikto (ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām) un 2174.pantā noteikto (kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.)), pēc nekustamā īpašuma atsavināšanas, nomas līgumi jaunajam ieguvējam nebūs saistoši.

Noslēgtais telpu nomas līgums tiks turpināti līdz attiecīgā līgumā noteiktajam termiņam un ne ilgāk kā līdz nekustamā īpašuma atsavināšanai.
Savukārt nomnieki saskaņā ar līgumos paredzētajiem nosacījumiem, tiks brīdināti, ka valsts nekustamais īpašums tiek atsavināts un nomas attiecības ar VNĪ netiks turpinātas. Atbilstoši noslēgto nomas līgumu nosacījumiem, nomniekiem nav atlīdzināmu ieguldījumu valsts nekustamajā īpašumā, līdz ar to esošie nomnieki un jaunais valsts nekustamā īpašuma ieguvējs varēs izlemt par nomas attiecību turpināšanu.

3. Nekustamo īpašumu (nekustamā īpašuma  kadastra Nr. 7401 005 1479) – zemes vienību (zemes vienības kadastra apzīmējums 7401 005 1467) – meža zemi 0.4716 ha platībā - Sporta ielā 3, Ogrē, Ogres novadā, kas ierakstīts zemesgrāmatā uz valsts vārda Finanšu ministrijas personā Ogres pilsētas zemesgrāmatas nodalījumā Nr. 100000823876, kopā ar uz zemes vienības esošu būvi (būves kadastra apzīmējums 7401 005 1086 002) (turpmāk – Nekustamais īpašums Sporta ielā 3).

Nekustamais īpašums Sporta ielā 3 izveidots nekustamā īpašuma (nekustamā īpašuma kadastra Nr. 7401 005 1393) Saulstaru ielā 2/4, Ogrē, Ogres novadā, sastāvā esošās zemes vienības ar kadastra apzīmējumu 7401 005 1086 sadales rezultātā, ar mērķi no nekustamā īpašuma atdalīt tā sastāvā esošo meža zemi.

Atbilstoši NĪVKIS datiem Nekustamā īpašuma Sporta ielā 3 sastāvā esošai zemes
vienībai noteikts lietošanas mērķis: “neapgūta sabiedriskas nozīmes objektu apbūves zeme” , 0.4716 ha. Zemes vienībai noteiktais lietošanas veids: “mežs”, 0.4716 ha;

Zemes vienībai NĪVKIS reģistrēti šādi apgrūtinājumi:
-  vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās, 0.4716 ha (apgrūtinājums reģistrēts arī Ogres pilsētas zemesgrāmatas nodalījumā Nr. 100000823876);
- ekspluatācijas aizsargjoslas teritorija gar pašteces kanalizācijas vadu, 0.0015 ha;
- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0.0216 ha.

Vēl uz zemes vienības atrodas zemesgrāmatā nereģistrēta inženierbūve (būves kadastra apzīmējums 7401 005 1086 002) - “Apgaismošanas līnija”, 54.7 garumā,  kas atrodas Finanšu ministrijas tiesiskajā valdījumā un bilancē.

Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar valsts nekustamo īpašumu, pārdot arī uz zemes vienības Finanšu ministrijas tiesiskajā valdījumā esošās inženierbūves, kas ir nesaraujami saistītas ar nekustamo īpašumu un tiks atsavinātas kopā ar galveno lietu. Minētā informācija tiks iekļauta arī nekustamā īpašuma izsoles noteikumos.

Saskaņā ar NĪVKIS Nekustamā īpašuma Sporta ielā 3 kadastrālā vērtība noteikta 14 513 euro, zemes vienības kadastrālā vērtība uz 27.02.2024. noteikta 14 466 euro, inženierbūves kadastrālā vērtība uz 01.01.2024. noteikta 47 euro.
Nekustamā īpašuma Sporta ielā 3  sastāvā ietilpstošās mežaudzes vērtība saskaņā ar Valsts meža dienesta izziņu par meža un meža zemes novērtējumu zemes kadastrālās vērtības un mežaudzes vērtības noteikšanai 2024. gadā noteikta 1799 euro.

Nekustamais īpašums Sporta ielā 3 nav iznomāts.

Ogres novada pašvaldība ar 10.05.2024. vēstuli Nr. 2-5.1/1262 informē, ka:
-  pašvaldība vēl nav veikusi degradēto teritoriju izpēti saskaņā ar Zemes pārvaldības likumu. Zemes vienībai nav noteikts degradētās teritorijas statuss;.;
- saskaņā ar pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas plānojuma grafiskā daļa un teritorijas izmantošanas un apbūves noteikumi”  (turpmāk – SN16/2012) 7. pielikumu “Ogres novada teritorijas atļautās un plānotās izmantošanas kartes”  (turpmāk – Grafiskā daļa) Zemes vienībai noteikta funkcionālā zona Publiskās apbūves teritorija (PA). Atļautie izmantošanas veidi un apbūves parametri minētajai funkcionālajai apakšzonai noteikti SN16/2012 221.punktā;
- zemes vienībai noteikts apgrūtinājums – valsts nozīmes arhitektūras pieminekļa sanatorija “Saulstari” (valsts aizsardzības Nr.2888) aizsargjosla (aizsardzības zona). Aprobežojumus minētajā aizsargjoslā nosaka Aizsargjoslu likuma 35. un 38.pants;
- atbilstoši SN16/2012 grafiskajai daļai zemes vienība robežojas ar Sporta ielu.
 
Problēmas un risinājumi
Problēmas apraksts
Ņemot vērā, ka rīkojuma projektā iekļauto nekustamo īpašumu-  Nekustamā īpašuma Saulstaru ielā 4, Nekustamā īpašuma Saulstaru ielā 1 un Nekustamā īpašuma Sporta ielā 3,  sastāvā ir reģistrēts zemes lietošanas veids “mežs”, valsts nekustamā īpašuma atsavināšanā ir jāievēro Meža likuma 44.panta ceturtās daļas 5.punktā noteiktie kritēriji.
Risinājuma apraksts
Meža likuma 44. panta ceturtās daļas 5. punktā noteikts, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu privatizējot, kā arī atsavinot valstij piederošu būvi vai tās domājamo daļu kopā ar funkcionāli nepieciešamo zemes gabalu vai tā domājamo daļu, kura sastāvā ir valsts meža zeme, vai neapbūvētu valstij piederošu zemes gabalu vai tā domājamo daļu, kura sastāvā ir valsts meža zeme, ja valsts meža zemes nodalīšana nav pieļaujama atbilstoši teritorijas attīstības plānošanas dokumentiem vai ja pēc nodalīšanas veidojas tāds starpgabals Publiskas personas mantas atsavināšanas likuma izpratnē, kuru nav lietderīgi izmantot valsts vai pašvaldības funkciju veikšanai.

Nekustamais īpašums Saulstaru ielā 4, Nekustamais īpašums Saulstaru ielā 1 un Nekustamais īpašums Sporta ielā 3 ir sadales rezultātā izveidoti patstāvīgi nekustamie īpašumi, kas atdalīti no sākotnējiem nekustamajiem īpašumiem, kuru sastāvā bija reģistrēta meža zeme, lai izpildītu Meža likuma 44. panta ceturtās daļas 5. punktā noteikto kritēriju par meža zemes nodalīšanu, ja tas ir pieļaujams atbilstoši teritorijas attīstības plānošanas dokumentiem.

Nekustamais īpašums Saulstaru ielā 4 un Nekustamais īpašums Sporta ielā 3 ir apbūvēti un izveidoti tādā platībā, kas nodrošina būvju uzturēšanu, apsaimniekošanu un funkcionēšanu. Jēdziens “funkcionālā nepieciešamība” Meža likumā tiek lietots likuma “Par valsts un pašvaldību dzīvojamo māju privatizāciju” izpratnē (sk. Meža likuma 22.04.2021. grozījumu, kas stājās spēkā 20.05.2021. Anotācijā).

Nekustamais īpašums Saulstaru ielā 1 ir neapbūvēta zemes vienība un tālāka tās sadale nav ne lietderīga, ne pieļaujama atbilstoši teritorijas attīstības plānošanas dokumentiem.

Ievērojot to, ka tika secināts, ka iespējama nekustamā īpašuma Jāņa Čakstes prospektā 4 k-6, Ogrē, Ogres novadā; Jāņa Čakstes prospektā 4, Ogrē, Ogres novadā un nekustamā īpašuma Saulstaru ielā 2/4, Ogrē, Ogres novadā,  sadale, atdalot meža zemi, VNĪ ir noskaidrojusi Ogres pilsētas pašvaldības un Zemkopības ministrijas viedokli par to, vai sadales rezultātā izveidotie nekustamie īpašumu, būs nepieciešami to funkciju īstenošana:
- Ogres novada pašvaldība ar 01.07.2021. vēstuli Nr.2-5.1/1504 informēja, ka no nekustamā īpašuma Jāņa Čakstes prospektā 4, Ogrē, Ogres novadā (kadastra Nr.7401 005 0956) atdalāmās zemes vienības (rīkojuma projektā iekļautais Nekustamais īpašums Saulstaru ielā 1 un Nekustamais īpašums Jāņa Čakstes prospektā ) nav nepieciešamas Pašvaldības autonomo funkciju veikšanai likuma "Par pašvaldībām" (likuma nosaukums mainīts uz Pašvaldību likums) noteiktajā kārtībā;
- Ogres novada pašvaldība ar 02.07.2021. vēstuli Nr. 2-5.1/1517 informēja, ka no nekustamā īpašuma Saulstaru ielā 2/4, Ogrē, Ogres novadā, atdalāmās zemes vienības (rīkojuma projektā iekļautais Nekustamais īpašums Saulstaru ielā 4 un Nekustamais īpašums Sporta ielā 3 ) nebūs nepieciešamas Pašvaldības autonomo funkciju veikšanai likuma "Par pašvaldībām" (likuma nosaukums mainīts uz Pašvaldību likums) noteiktajā kārtībā;
- Zemkopības ministrija ar 18.08.2021. vēstuli Nr.3.4-11e/1590/2021 informēja, ka no nekustamā īpašuma Saulstaru ielā 2/4, Ogrē, Ogres novadā, potenciāli atdalāmās zemes vienības (uz kuras atrodas mežs) pārņemšana Zemkopības ministrijas valdījumā un AS "Latvijas valsts meži" pārvaldīšanā valsts meža īpašuma pārvaldīšanas un apsaimniekošanas funkcijas nodrošināšanai nav lietderīga;
- Zemkopības ministrija ar 30.07.2021. vēstuli Nr. 3.4-11e/1478/2021 informēja, ka no Jāņa Čakstes prospektā 4 (kadastra Nr.7401 005 0956), Ogrē, Ogres novadā, potenciāli atdalāmās zemes vienības ar kadastra apzīmējumu 7401 005 1157 un zemes vienības ar kadastra apzīmējumu 7401 005 1156 daļas pārņemšana Zemkopības ministrijas valdījumā un AS “Latvijas valsts meži” pārvaldīšanā nav lietderīga.
Problēmas apraksts
Projektā iekļautie valsts nekustamie īpašumi Ogres novadā, nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
 
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. 
Meža likuma 44.panta piektā daļa paredz, ka šā panta ceturtās daļas 5.punktā minētā zeme atsavināma Atsavināšanas likumā noteiktajā kārtībā.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā iekļauto nekustamo īpašumu tirgus situāciju, izmantošanas iespējas, ka arī to, nav zināmas valsts vajadzības, kuru nodrošināšanai nekustamos īpašumus būtu lietderīgi saglabāt valsts īpašumā, ar VNĪ Īpašumu izvērtēšanas komisijas lēmumiem nolemts ierosināt rīkojuma projektā iekļauto nekustamo īpašumu atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5.panta pirmo daļu atļauju atsavināt valsts nekustamos īpašumus dod Ministru kabinets. Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.

Ievērojot 1.3. sadaļā aprakstīto faktisko un tiesisko situāciju, ir sagatavots  attiecīgs rīkojuma projekts, lai saņemtu Ministru kabineta atļauju pārdot izsolē četrus  valsts nekustamos īpašumus Ogres novadā, saskaņā ar Atsavināšanas likuma 4. panta pirmo daļu, 5.panta pirmo daļu, tai skaitā trīs nekustamos īpašumus ievērojot Meža likuma 44.panta ceturtās daļas 5.punkta noteikumus.

Valsts nekustamajiem īpašumiem noteiktie apgrūtinājumi tiešā veidā nerada papildu ietekmi uz valsts nekustamā īpašuma iespējamo izmantošanu tā atsavināšanas gadījumā, vienlaikus nākamajiem nekustamo īpašumu ieguvējiem jāņem vērā Aizsargjoslu likumā noteiktā kārtība atbilstoši aizsargjoslu veidam, kā arī  tiesību akti, kas regulē  servitūta izmantošanas kārtību, kā arī augstākminētā kultūras pieminekļa aizsardzību, kura teritorijā nekustamie īpašumi atrodas.

Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, nekustamo īpašumu ieguvējiem jāatbilst likuma “Par zemes reformu Latvijas Republikas pilsētās” 21.pantā noteiktajiem ierobežojumi darījumiem ar zemes īpašumiem. Šī iemesla dēļ nekustamā īpašuma atsavināšanas paziņojumā jāparedz arī šāds nosacījums.

Rīkojuma projekts paredz nekustamo īpašumu valdītājam  – Finanšu ministrijai uzdevumu nodot pircējiem valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Atsavināšanas likuma 30.pantam izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.
Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus.
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja valsts nekustamais īpašums tiks atsavināts 2024.gadā, tad atsavināšanas rezultātā iegūtie līdzekļi pēc atsavināšanas izdevumu atskaitīšanas saskaņā ar  likuma “Par valsts budžetu 2024. gadam un budžeta ietvaru 2024., 2025. un 2026. gadam” 55.pantu izlietojami VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tajā skaitā valsts nekustamo īpašumu uzlabošanas darbu veikšanai, vidi degradējošo objektu sakārtošanai un energoefektivitātes pasākumu īstenošanai. Minētie līdzekļi, kas 2024. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2024.gada 31. decembrim tiks ieskaitīti valsts budžetā. 
Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt valsts nekustamā īpašuma pārdošanas vērtību, jo valsts nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no valsts nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, Valsts akciju sabiedrība "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).

Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Projekta izpildi nodrošinās Finanšu ministrija un valsts akciju sabiedrība "Valsts nekustamie īpašumi". .
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

